ⵍⵃⴰⵊⵊ ⴱⵍⵄⵉⴷ

ⵍⵃⴰⵊⵊ ⴱⵍⵄⵉⴷ (ⵙ ⵢⵉⵙⵎ ⵏⵏⵙ ⵉⵖⵣⵣⵉⴼⵏ: ⴱⵍⵄⵉⴷ ⵓ ⴱⵕⵉⴽ ⴷⴰ ⴱⵉⵀⵉ) ⵉⴳⴰ ⵕⵕⴰⵢⵙ ⴰⵎⴰⵣⵉⵖ ⵓ ⵙⵓⵙ. ⵓⵔ ⵉⵜⵜⵢⴰⵡⵙⵙⴰⵏ ⵓⵙⴰⴽⵓⴷ ⵏ ⵜⵍⴰⵍⵉⵜ ⵏⵏⵙ. ⵉⵜⵜⵓⵢⵙⵙⴰⵏ ⵎⴰⵙ ⵉⵍⵓⵍ ⵏⴳⵔ ⵉⵙⴳⴳⵯⴰⵙⵏ 1870 ⴷ 1875 ⴷⴰⵜ ⵏ ⵜⵍⴰⵍⵉⵜ, ⴳ ⵡⴰⵏⵓ ⵏ ⵄⴷⴷⵓ, ⵉⴷⴰ ⵓⴱⴰⵄⵇⵉⵍ, ⵉⵎⵎⵜ ⴳ 1945. ⵉⴳⴰ ⵢⴰⵏ ⴳ ⵜⵎⴰⵜⴰⵔⵉⵏ ⵎⵇⵇⵓⵔⵏⵉⵏ ⵏ ⵓⵙⵏⴼⵍⵓⵍ  ⴰⵎⴰⵣⵉⵖ ⴳ ⵢⵉⴳⵔ ⵏ ⵜⵥⵓⵕⵉ. ⵉⵜⵜⵢⴰⵡⵙⵙⴰⵏ ⵙ ⴱⴰⴱⴰⵙ ⵏ ⵜⴰⵕⵕⵡⴰⵢⵚⵉⵜ ⴳ ⵜⵙⴳⴰ ⵏ ⵙⵓⵙ. ⵓⵔ ⵏⵙⵙⵏ ⴽⵉⴳⴰⵏ ⵅⴼ ⵓⵎⵣⵔⵓⵢ ⴷ ⵜⵓⴷⵔⵜ ⵏ ⵍⵃⴰⵊⵊ ⴱⵍⵄⵉⴷ ⵎⵇⵇⴰⵔ ⵉⴳⴰ ⵢⴰⵏ ⵙⴳ ⵉⵏⵎⵖⵓⵔⵏ ⵉⵎⵇⵔⴰⵏⵏ ⵏ ⵜⵥⵓⵕⵉ ⵏⵏⴰ ⵉⵙⵙⵏ ⵉⴼⴼⵓⵙ ⵏ ⵍⵎⵖⵔⵉⴱ ⴳ ⵜⴰⵙⵓⵜⵉⵏ ⴰⴷ ⵜⵉⵎⴳⴳⵓⵔⴰ. 

ⴱⵓⵍⵉⵜⵜ ⴳⴰⵍⵓⵏⴷ ⴱⵉⵖⵏⵉⵜⵜ ⵜⴰⵎⴰⵔⴰⵜ ⵜⴰⴼⵕⴰⵏⵚⵉⵚⵜ ⵏⵏⴰ ⵢⵓⵔⴰⵏ ⴽⵉⴳⴰⵏ ⵏ ⵜⵣⵔⴰⵡⵉⵏ ⵅⴼ ⵓⵎⴰⵔⴳ ⴷ ⵉⵏⵙⴰⵢⵏ ⵉⵎⴰⵣⵉⵖⵏ, ⵜⵏⵏⴰ ⴳ ⵡⴰⵔⵔⴰⵜⵏ ⵏⵏⵙ ⵏⵏⴰ ⴷ ⵜⵙⵙⵓⴼⵖ ⴳ ⵓⵙⴳⴳⵯⴰⵙ ⵏ 1972, ⵎⴰⵙ ⵉⴳⴰ ⵓⵎⴰⵔⴳ ⵏ ⵚⵚⵡⴰⵢⵚ ⵜⵉⵎⴷⵢⴰⵣⵉⵏ ⵏ ⵉⵎⴰⵔⵉⵔⵏ ⵉⵙⵡⵡⵔⴰⵢⵏ ⵖⴰⵙ ⴳ ⵓⵎⴰⵔⴳ. ⴰⵔ ⵙⵏⵓⵍⴼⴰⵡⵏ ⵉⵎⴰⵔⵉⵔⵏ ⵜⵉⵎⴷⵢⴰⵣⵉⵏ ⴳⵉⵏⴰⵙⵏⵜ ⵜⵉⵢⵢⵜ ⵏⵏⵙⵏⵜ, ⴰⵔ ⵣⵣⵔⵉⴳⵏ ⵜⵉⵎⵉⵣⴰⵔ ⵙ ⵜⵉⵢⵢⴰⴹ, ⵉⵍⵉⵏ ⴳ ⴽⵔⴰ ⵏ ⵜⵔⴰⴱⴱⵓⵜ ⴳ ⵍⵍⴰⵏ ⵉⵄⵣⵔⴰⵢ ⵉⵜⵜⵍⵎⴰⴷⵏ ⴰⵏⴰⵡ ⴰⴷ ⵏ ⵓⵎⴰⵔⴳ, ⴰⵎⵣⵡⴰⵔ ⵏ ⵜⵔⴰⴱⴱⵓⵜ ⴰⴷ ⴰⵔ ⵜ ⵉⵜⵜⴳⴳⴰ ⵕⵕⴰⵢⵚ, ⵉⵜⵜⵢⴰⵡⵙⵙⵏ ⵓⵍⴰ ⵙ ⵉⵙⵎ ⵏ ⵛⵛⵉⵅ ⵏ ⵜⵔⴰⴱⴱⵓⵜ.

ⵉⴳ ⵏⵙⴰⵡⵍ ⵅⴼ ⵕⵕⵡⴰⵢⵚ, ⵉⴷⵔⵓⵙ ⵎⴰ ⴳ ⵏⵜⵜⴻⵜⵜⵓ ⵍⵃⴰⵊⵊ ⴱⵍⵄⵉⴷ, ⴰⵛⴽⵓ ⵏⵜⵜⴰⵏ ⴰⴷ ⵉⴼⵍⵏ ⵜⵉⵜⴳⴳⴰⵔⵉⵏ ⵉⵜⵜⵓⵙⵍⵍⴰⵏ. ⵍⵃⴰⵊⵊ ⴱⵍⵄⵉⴷ, ⵕⵕⴰⵢⵚ ⴷ ⵓⵎⴷⵢⴰⵣ ⵏⵏⵖ ⴰⵜⵔⵓⴱⴰⴷⵓⵔ, ⵉⴼⵍⴷ ⵜⵉⵎⵉⵜⴰⵔ ⵏⵏⵙ ⴳ ⵓⵎⴰⵔⴳ ⴰⵎⴰⵣⵉⵖ ⴳ ⵜⵙⴳⴰ ⵏ ⵙⵓⵙ. ⵉⵍⵓⵍ ⴳ ⵜⵙⴳⴳⵉⵡⵉⵏ ⵏ ⵜⵣⵏⵉⵜ. ⵍⵍⴰⵏⵜ ⴽⵔⴰ ⵏ ⵜⵎⵙⵉⴳⴳⵉⵍⵉⵏ ⵏ ⴰⵍⵉⴽⵙⵉⵙ ⵛⵓⵜⴰⵏ (Alexis chotin) ⴷ ⴱⵓⵍⵉⵜⵜ ⴳⴰⵍⵓⵏⴷ ⴱⵉⵖⵏⵉⵜⵜ ⵉⵜⵜⵉⵏⵉⵏ ⵎⴰⵙ ⵔⴰⴷ ⴷⴰⵔⵙ ⵉⵍⵉⵏ 60 ⵏ ⵓⵙⴳⴳⵯⴰⵙ ⴳ ⵓⵙⴳⴳⵯⴰⵙ ⵏ 1933. ⵜⴰⵡⵊⴰ ⵏⵏⵙ ⵓⵔ ⵜⵟⵟⴼ ⵢⴰⵜ, ⵙⵓⵍ ⵎⵎⵜⵏ ⴰⵢⵜ ⴷⴰⵔⵙ ⴰⴽⵓⴷ ⵏⵏⴰ ⵙⵓⵍ ⵉⵎⵥⵥⵉ. ⵉⴼⴼⵖ ⵜⵉⵎⵣⴳⵉⴷⴰ ⵉⴽⵛⵎ ⵉ ⴽⵔⴰⵢⴳⴰⵜ ⴰⵏⴰⵡ ⵏ ⵜⵡⵡⵓⵔⵉ ⴰⴼⴰⴷ ⴰⴷ ⴷ ⵉⵔⴰⵔ ⵎⴰⵙ ⵉⵛⵜⵜⴰ ⵜⵉⵔⴰⵎ ⵣⵓⵏ ⴷ ⵜⴰⵢⵙⵙⴰ, ⵜⴰⵛⵛⵎⵓⵜⵉⵜⵜ ⴷ ⵓⵀⵢⵢⴰⴹ ⴰⵍⵍⵉⴳ ⵉⵍⴽⵎ ⵜⴰⵥⵕⵡⴰⵍⵜ, ⵏⵏⴰ ⴳ ⵉⵜⵜⵢⵓⵎⴹⴰⵍ ⵢⴰⵏ ⵙⴳ ⵉⴳⵯⵔⵔⴰⵎⵏ ⵉⵎⵇⵔⴰⵏⵏ ⵏ ⵙⵓⵙ ⵙⵉⴷⵉ ⵃⵎⴰⴷ ⵓ ⵎⵓⵙⴰ.

ⵜⴰⵥⵕⵡⴰⵍⵜ ⵍⵍⵉ ⵉⴳⴰⵏ ⴰⴷⵖⴰⵔ ⵙ ⵏⵏ ⴰⴽⴽⵯ ⵜⵜⴰⵙⵉⵏ ⵎⵉⴷⴷⵏ ⴰⴹⴰⵕ ⴰ ⴳ ⵉⵏⵏⵓⵕⵥⵎ ⵡⵓⵍ ⵏⵏⵙ ⵉ ⵓⵎⴰⵔⴳ ⴷ ⵓⵥⴰⵡⴰⵏ. ⵉⴽⵛⵎ ⴰⴷ ⵉⴳ ⴰⵏⵍⵎⴰⴷ ⴳ ⵜⵔⴰⴱⴱⵓⵜ ⵉⵙⵎⴰⵏⵏ ⴽⵔⴰ ⴳ ⵉⵏⵎⵖⵓⵔⵏ ⵏ ⵓⵎⴰⵔⴳ ⵏ ⵜⵉⵣⵉ ⴰⵏⵏ. ⵓⵔ ⵉⵣⵔⵉ ⵢⴰⵜ ⵙ ⵍⵍⵉⴳ ⵉⵙⴽⵔ ⵢⴰⵜ ⵜⵔⴰⴱⴱⵓⵜ ⵏⵏⵙ, ⵍⴽⵎⵏⵜ ⵉⵏⵏ ⵡⵉⵢⵢⴰⴹ, ⵎⵓⵏⵏ ⵉ ⵓⵎⴰⵔⴳ ⴷ ⵔⵔⵉⴱⴰⴱ ⵣⵓⵏ ⴷ ⵎⵓⵃⵎⵎⴰⴷ ⴱⵓⴷⵔⵄⴰ, ⵄⵍⵉ ⴰⵚⵡⵉⵕⵉ ⴷ ⵎⴱⴰⵕⴽ ⴱⵏ ⵍⵃⵙⵏ. ⵉⴳⴰ ⵜⵉⵙⵡⴰⵔ ⵉ ⵉⴷⵓⴽⴰⵏ ⵏⵏⵙ ⴰⵔ ⵉⵜⵜⴽⴽⴰ ⵜⵉⵎⵉⵣⴰⵔ ⴷ ⵜⵇⵇⴱⵉⵍⵉⵏ, ⵜⵉⵣⵉ ⴰⵏⵏ ⴰⴷ ⵢⵓⵔⴰⵔ ⴰⵢⵍⵍⵉ ⵏⵉⵜ ⵙⵓⵍ ⵉⵜⵜⵏⵓⵏⵏⵓⵢⵏ ⴳ ⵉⵎⵣⴳⴰⵏ ⵏ ⵉⵎⵙⵙⴼⵍⵉⴷⵏ ⵉⵎⴰⵣⵉⵖⵏ ⵙ ⵡⴰⵙⵙ ⴰⴷ. ⴰⵡⵉⵏ ⵜ ⵉⴱⵔⴷⴰⵏ ⴰⵔ ⵜⵉⴳⵯⵎⵎⴰ ⵏ ⵉⵏⵎⵖⵓⵔⵏ ⵏ ⵜⵇⵇⴱⵉⵍⵉⵏ ⴷ ⵉⵏⴼⵍⴰⵙ ⵏ ⵍⵎⵅⵣⵏ ⴳ ⵙⵓⵙ. ⵜⵓⴳⴷⵜ ⵏ ⵜⵓⵔⴰⵔⵉⵏ ⵏⵏⵙ ⴰⵔ ⵎⵎⴰⵍⵏⵜ ⵉⴹⵕⴼⴰⵏ ⵎⵇⵇⵓⵔⵏⵉⵏ ⵏ ⵜⵓⴷⵔⵜ ⵏⵏⵙ.

ⴰⵎⴰⵔⴳ ⵏⵏⵙ ⵉⴳⴰ ⵢⴰⵜ ⵜⵓⴳⴳⴰ ⵅⴼ ⵉⵙⵏⵉⴼⵉⵍⵏ ⵉⵎⵜⵜⵉⵜⵏ ⵉⵜⵜⵎⵏⵉⴷ ⴳ ⵉⵎⵉ ⵏ ⵜⴰⵙⵓⵜ ⵜⵉⵙⵙ 20; ⵜⵉⵣⵉ ⵍⵍⵉ ⵏⵏ ⴽⵛⵎⵏ ⵉⵎⵖⴰⵔⵏ ⵏ ⵙⵓⵙ, ⵉⴹⴼⵕ ⵜⵏ ⵉⵏⵏ ⴼⵕⴰⵏⵚⵉⵚ ⴷ ⵎⴰⵎⵏⴽ ⴰⵙ ⵥⴹⴰⵕⵏ ⴰⴷ ⵙⵏⴼⵍⵏ ⵜⵓⵎⵎⵏⴷⴰ ⵏ ⵎⴷⴷⵏ ⵙⵏⴼⵍⵏ ⵜⵉⵎⵍⵙⵉⵜ ⵉ ⵓⵙⵙⴰⵏ ⵏⵏⵙⵏ.

ⵢⵓⵔⴰⵔ ⵍⵃⴰⵊⵊ ⴱⵍⵄⵉⴷ ⵅⴼ ⵜⴰⵢⵔⵉ, ⴰⵎⵓⴷⴷⵓ, ⵉⵙⵏⵉⴼⵉⵍⵏ ⵏ ⵜⵎⵜⵜⵉ ⵏ ⵙⵓⵙ ⴷ ⵜⵎⵖⵔⵉⴱⵉⵜ ⴷ ⵓⵙⵖⴰⵏ. ⴽⵉⴳⴰⵏ ⵏ ⵢⴰⵏ ⴰⴷ ⵢⵓⵍⵙⵏ ⵉ ⵜⵓⵔⴰⵔⵉⵏ ⵍⵍⵉ ⴷ ⵉⴼⵍ ⵙ ⵎⴽⵍⵍⵉ ⵜⵏⵜ ⵏⵉⵜ ⵉⵙⴽⵔ ⵏⵜⵜⴰⵏ, ⵏⵖ ⵙ ⵉⵎⴰⵙⵙⵏ ⵢⴰⴹⵏ ⵣⵓⵏ ⴷ ⵉⵥⵏⵥⴰⵕⵏ ⵛⵛⴰⵎⵅ, ⵄⵎⵎⵓⵔⵉ ⵎⴱⴰⵔⴽ, ⵃⵎⴰⴷ ⴰⵎⵏⵜⴰⴳ, ⵍⵃⵓⵙⴰⵢⵏ ⴰⵎⵏⵜⴰⴳ ⴷ ⵡⵉⵢⵢⴰⴹ. ⵜⵜⵢⴰⵡⵙⴽⴰⵔⵏ ⴼⵍⵍⴰⵙ ⴽⵉⴳⴰⵏ ⴷ ⵉⵙⵉⴳⴳⵉⵍⵏ ⵣⵓⵏ ⴷ ⵡⴰⵍⵍⵉ ⵏⵉⵜ ⵏⴱⴷⵔ ⵏ ⴱⵓⵍⵉⵜⵜ ⴳⴰⵍⵓⵏⴷ ⴱⵉⵖⵏⵉⵜⵜ(Paulette Galand-Pernet), ⵡⵉⵏ ⴱⵏ ⵉⵃⵢⴰ ⵍⵃⵓⵙⴰⵢⵏ ⴳⴳⵓ ⵡⵉⵊⵊⴰⵏ, ⵎⵓⵃⵎⵎⴰⴷ ⵎⵓⵙⵜⴰⵡⵉ ⴷ ⵡⵉⵢⵢⴰⴹ .

ⴰⵙⵎⵓⵜⵜⴳ
ⵉⴳⴰ ⵍⵃⴰⵊⵊ ⴱⵍⵄⵉⴷ ⴰⴼⵔⵓⵅ ⴰⵎⵣⵡⴰⵔⵓ ⴷⴰⵔ ⴱⴰⴱⴰⵙ ⴷⴰ ⵉⵎⵎⵓⵜⵏ ⵉⵖⴰⵎⴰ ⴷ ⵍⵃⴰⵊⵊ ⴱⵍⵄⵉⴷ ⵉⴳⴰ ⵉⴳⵉⴳⵉⵍ ⵙⵓⵍ ⵉⵎⵥⵥⵉ, ⵉⵍⵍⵉ ⵜ ⵢⵓⵊⵊⴰⵏ ⴰⴷ ⵉⵙⵡⵡⵓⵔⵉ ⴳ ⴽⵉⴳⴰⵏ ⵏ ⵉⴷⵖⴰⵔⵏ ⴷ ⵜⵡⵓⵔⵉⵡⵉⵏ ⴰⴼⴰⴷ ⴰⴷ ⵉⴷⴷⵔ ⵉⵙⴷⴷⵔ ⵜⴰⵡⵊⴰ ⵏⵏⵙ, ⵉⵎⵎⴰⵙ ⴷ ⴰⵢⵜ ⵎⴰⵙ ⵎⵥⵥⵉⵏ. ⵉⵎⵓⴷⴷⴰ ⵍⵃⴰⵊⵊ ⴱⵍⵄⵉⴷ ⵙ ⵜⵥⵕⵡⴰⵍⵜ ⴰⴼⴰⴷ ⴰⴷ ⵉⵙⵙⵏⵜⵉ ⴳ ⵢⵉⴳⵔ ⵏ ⵜⵎⴷⵢⴰⵣⵜ ⴷ ⵓⵥⴰⵡⴰⵏ ⴰⵎⴰⵣⵉⵖ, ⵉⴹⵓⴼ ⵍⵃⴰⵊⵊ ⴱⵍⵄⵉⴷ ⴽⵉⴳⴰⵏ ⵏ ⵡⴰⴷⴷⵓⵔ ⵏⵜⵜⴰ ⴷ ⵜⵔⴰⴱⴱⵓⵜ ⵏⵏⵙ ⵉⵏⴳⵔ ⴰⵢⵜ ⵜⵎⴰⵣⵉⵔⵜ ⵏⵏⵙ ⴷ ⵉⵎⴰⵣⵉⵖⵏ ⴰⴽⴽⵯ, ⴰⵔ ⵉⵜⵜⴽⴽⴰ ⵉⵏⵎⵓⴳⴳⴰⵔⵏ ⴷ ⵉⵙⴼⵓⴳⵍⵉⵡⵏ ⵏ ⵜⵎⵉⵣⴰⵔ ⴰⴽⴽⵯ ⴳ ⵍⵎⵖⵔⵉⴱ ⵙⵍⴰⵡⴰⵏ ⵉⵙⴼⵓⴳⵍⵓⵜⵏ ⵏ ⵉⵏⵎⵖⵓⵔⵏ, ⵍⵍⴰⵏⵜ ⴽⵉⴳⴰⵏ ⵏ ⵜⵓⵍⵍⵉⵙⵉⵏ ⵅⴼ ⵓⵎⵓⴷⴷⵓ ⵏ ⵍⵃⴰⵊⵊ ⴱⵍⵄⵉⴷ ⴷ ⵜⵔⴰⴱⴱⵓⵜ ⵏⵏⵙ ⵙ ⵜⵎⴷⵉⵏⵜ ⵏ ⵟⴰⵏⵊⴰ ⴷ ⵜⵎⴷⵉⵏⵉⵏ ⴰⴽⴽⵯ ⵏ ⵍⵎⵖⵔⵉⴱ.

ⴰⵣⵎⵎⴻⵎ
ⵉⴳⴰ ⵍⵃⴰⵊⵊ ⴱⵍⵄⵉⴷ ⵕⵕⴰⵢⵚ (ⵉⴳⴰ ⴰⵎⴷⵢⴰⵣ ⵉⴳ ⴰⵎⵖⵏⵏⵊ) ⴰⵎⵣⵡⴰⵔⵓ ⴷⴰ ⵉⵣⵎⵎⴻⵎⵏ ⵜⵉⵖⵏⵏⵉⵊⵉⵏ ⵏⵏⵙ, ⵉⵣⵎⵎⴻⵎ ⴳ ⵓⵙⵜⵓⴷⵢⵓ ⵏ ⴱⴰⵟⵉ ⵎⴰⵕⴽⵓⵏⵉ (ⵙ ⵜⴼⵔⴰⵏⵙⵉⵙⵜ: Pathé-Marconi), ⴱⴰⵔⵉⵣ ⴳ ⵓⵙⴳⴳⵯⴰⵙ ⵏ 1937.

ⵜⵉⵣⵍⴰⵜⵉⵏ ⵏⵏⵙ
220px|thumb|right|ⵍⵃⴰⵊⵊ ⴱⵍⵄⵉⴷ 1933
ⵉⵙⴰⵡⵍ ⵉⴳⵍⵍⵉⵏ ⵏ ⵍⵃⴰⵊⵊ ⴱⵍⵄⵉⴷ ⵖⴼ ⵜⵓⴳⴷⵜ ⵏ ⵉⵙⵏⵜⴰⵍ ⴳ ⵜⵣⵍⴰⵜⵉⵏ ⵏⵏⵙ ⴰⵎ ⵜⴰⵢⵔⵉ, ⴰⵣⵡⴰⴳ, ⴰⵙⵖⴰⵏ, ⵜⵓⵎⴰⵏⵉⵏ ⵜⵉⵏⴰⵎⵓⵏⵉⵏ ⴳ ⵜⵙⴳⴰ ⵏ ⵙⵓⵙ ⴷ ⵍⵎⵖⵔⵉⴱ ⵙ ⵓⵎⴰⵜⴰ.

ⵜⴰⴷⵉⵙⴽⵓⴳⵕⴰⴼⵜ
 ⵓⵟⵟⵓⵏ ⴰⵣⵡⵍ ⵏ ⵜⵖⵏⵏⵉⵊⵜ ⴰⵙⴰⴽⵓⴷ ⵏ ⵓⵙⵙⵓⴼⵖ1ⴰⵜⴱⵉⵔ ⵓⵎⵍⵉⵍ2ⴰⴹⴱⵉⴱ3ⵉⵖ ⵉⵙⵜⴰⵔⴰ ⵓⴹⴰⵕ ⵉⵏⵓ4ⵜⴰⵍⵉⵡⵉⵏ / ⵎⵇⵇⴰⵔ ⵜⵍⵍⴰ ⵜⵓⴳⴰ ⴰⵔ ⴰⴼⵓⴷ5ⵚⵚⴰⵍⵉⵃⵉⵏ ⴰ ⵙⵙⴰⴷⴰⵜ ⴰ ⵍⵎⵓⵍⵓⴽ6ⵍⵃⴰⵙⴰⵏⵉ7ⵍⵊⵓⵀⵕ8ⵚⵚⴱⵕ ⵍⵀⵏⴰ9ⵍⵎⴰⴽⵉⵏⴰ10ⵍⵃⵉⵊⵊ11ⵉⵙ ⴰ ⵓⴽⴰⵏ ⵜⵅⵎⵎⴰⵎⵖ

ⴰⵜⴱⵉⵔ ⵓⵎⵍⵉⵍ (ⵜⴰⵖⵏⵏⵉⵊⵜ)

ⵜⴰⵍⵉⵡⵉⵏ (ⵜⴰⵖⵏⵏⵉⵊⵜ)

ⵜⴰⵎⵜⵜⴰⵏⵜ
ⴳ ⵓⵙⴳⴳⵯⴰⵙ ⵏ 1945, ⵍⵃⴰⵊⵊ ⴱⵍⵄⵉⴷ ⵉⴼⴼⵖ ⵉⵙⵓⵢⴰⵙ ⵏ ⵓⵥⴰⵡⴰⵏ ⵉⵏⵜⵍ ⵓⵍⴰ ⵅⴼ ⵉⵥⵕⵉ ⵏ ⵎⵉⴷⴷⵏ, ⴰⵔ ⵜⵜⵉⵏⵉⵏ ⵎⴰⵙ ⵉⵎⵎⵓⵜ ⵉⵏⴳⵔ ⵉⵙⴳⴳⵯⴰⵙⵏ 1943 ⴷ 1948 (ⵉⵖⵉ ⴰⴷ ⵉⵎⵎⵜ ⴳ ⵓⵙⴳⴳⵯⴰⵙ ⵏ 1945), ⵉⵎⵎⵓⵜ ⴹⴰⵕⵜ ⵉⵎⵏⵖⵉ ⴰⵎⴰⴹⵍⴰⵏ ⵡⵉⵙⵙ ⵙⵉⵏ ⴳ ⵓⵣⵎⵣ ⵏ ⵍⴰⵥ ⴷ ⵜⵎⵓⴹⴰⵏ. 

 ⵥⵕ ⵓⴳⴳⴰⵔ 

 ⵔⵔⵉⴱⴰⴱ
 ⵜⴰⵥⵓⵕⵉ ⵏ ⵜⵕⵕⵓⵢⵙⴰ

ⵉⵙⴰⵖⵓⵍⵏ